અમદાવાદ: ગુજરાત ભાજપના ધારાસભ્યો જ વડાપ્રધાન નરેન્દ્ર મોદીની 'મનની વાત' સાંભળતા નહીં હોવાનો ચોંકાવનારો ખુલાસો divyabhaskar.comએ કરેલા ઈન્વેસ્ટીગેશનમાં સામે આવ્યો છે. ગેસની સબસિડી જતી કરી તેને ગરીબો સુધી પહોંચાડવાના ભાજપની કેન્દ્ર સરકારના ‘ગીવ ઇટ અપ' અભિયાનનો તેની જ પાર્ટીના ધારાસભ્યોએ છેદ ઉડાડ્યો છે. ગુજરાત ભાજપના કુલ 118 ધારાસભ્યોમાંથી બે મંત્રી સહિત 31 ધારાસભ્યોએ સબસિડી જતી કરી નથી. જ્યારે કોંગ્રેસના કુલ 58 ધારાસભ્યોમાંથી 35 ધારાસભ્યોનો સબસિડીવાળી ગેસની બોટલ વાપરે છે.